Către **Primăria ...**,

În atenția domnului **primar ...,**

Referitor la: **Fonduri pentru activități de tineret în bugetul pentru anul 2018 al localității ...**

Stimate domnule primar,

În urma demersurilor **Fundației Județene pentru Tineret Timiș (FITT)**, în *Monitorul Oficial al României, Partea I, nr. 1021 din 22.12.2017* a fost publicată *Legea nr. 266 din 10 decembrie 2017 pentru completarea art. 28 din Legea Tinerilor nr. 350/2006*, adoptată de Parlamentul României și promulgată de Președintele României prin Decretul nr. 1193 din 20 decembrie 2017, oferind, astfel, **posibilitatea tuturor Consiliilor locale ale localităților din România să aloce anual, în bugetul propriu, fonduri pentru activități de tineret**.

Astfel, după adoptarea acestei modificări legislative, influențate decisiv de FITT, **articolul 28 din Legea Tinerilor stipulează în prezent**:

*(1) Consiliile județene și Consiliul General al Municipiului București, precum și consiliile locale ale municipiilor reședință de județ constituie anual, în cadrul bugetelor proprii, Fondul destinat activităților de tineret.*

*(11)* ***Consiliile locale****, altele decât cele prevăzute la alin. (1)****, pot constitui anual, în cadrul bugetelor proprii, Fondul destinat activităților de tineret****.*

*(2) Fondul destinat activităților de tineret prevăzut la alin. (1)* ***se utilizează pentru finanțarea activității de tineret a structurilor neguvernamentale de utilitate publică de și pentru tineret, precum și a unor activități de tineret de interes local, stabilite prin consultarea fundațiilor județene pentru tineret****, respectiv a municipiului București, precum și a organizațiilor neguvernamentale de tineret și pentru tineret de pe raza unității administrativ-teritoriale respective.*

**Organizația X** este *... (detalii despre organizație, forma de organizare și activitatea ei)*.

Astfel, având în vedere noile prevederi ale articolului 28 din Legea Tinerilor, ce acordă dreptul fiecărui Consiliu Local să constituie anual, în cadrul bugetului propriu, fondul destinat activităților de tineret, dar ținând cont și de prevederile *Strategiei naționale în domeniul politicii de tineret pentru perioada 2015-2020*, adoptată prin Hotărârea Guvernului României nr. 24 din 14 ianuarie 2015, **vă îndemnăm să alocați în bugetul localității dumneavoastră pentru anul 2018 fonduri pentru activități de tineret**.

Considerăm că tinerii din comunitățile locale au nevoie de cât mai multe oportunități pentru a se dezvolta, astfel că din punctul nostru de vedere autoritățile locale trebuie să se implice activ pentru a răspunde nevoilor și intereselor acestora, alocând fonduri pentru activități destinate lor în acest sens.

De asemenea, **ne exprimăm** **disponibilitatea pentru a fi consultați cu privire la modul în care se utilizează aceste fonduri pentru activități de tineret de interes local**.

Așadar, **Organizația X, fiind structură neguvernamentală de tineret**, **vă stă la dispoziție pentru a discuta despre activitățile de tineret ce pot fi organizate pentru tinerii din comunitatea dumneavoastră, având întreaga deschidere pentru a oferi sprijin și a se implica direct și activ în derularea acestora, precum și pentru a implementa activități proprii pentru tinerii din localitatea dumneavoastră, dorind să dezvoltăm o colaborare sustenabilă pe termen lung, ținând cont de prevederile *Strategiei naționale în domeniul politicilor de tineret***.

**Pentru mai multe detalii** despre cum am putea colabora sau ce tip de activități pentru tineri ar putea fi finanțate și implementate în comunitatea dumneavoastră**, vă rugăm să ne contactați** la adresa de e-mail x@x.ro sau numărul de telefon **07xx xxx xxx** (*prenume-nume funcție*).

Cu speranța că vom putea dezvolta o colaborare ce să aducă un impact pozitiv asupra vieții tinerilor din comunitatea dumneavoastră, vă asigurăm de întreaga noastră considerație!

Președinte Organizația X,

Prenume NUME

*ștampilă & semnătură*

**\*\*\***

*descriere organizație*

**Organizația X** este ....

Programele și activitățile implementate de Organizația X *... (detalii despre activitățile derulate de organizație).*

Organizația X este guvernată de o Adunare Generală compusă din ... tineri. *(alte detalii despre structură, profilul membrilor etc.)*

De asemenea, **Organizația X este membră** *... (afilierile organizației la structuri naționale/internaționale, dacă există).*

*Alte detalii și puncte importante despre activitatea Organizației X...*